ร้านชาบู และซูชิ คุณภาพดี ราคาหัวละ 690฿ Net ถือว่าคุ้มมากเพราะทางร้านใช้ของคุณภาพดีทั้งนั้น ถ้าไปทานแบบ a la cart เสียมากกว่านี้แน่นอน

[บรรยากาศในร้าน]
ร้านสะอาด แอร์เย็นสบาย ห้องน้ำก็สามารถแต่เสียที่มีแค่ ชาย/หญิง อย่างละ 1 ห้อง

[การบริการ]
ก่อนจะเข้ามาทานได้โทรสอบถามที่ร้านก่อนว่ามีโต๊ะว่างไหม จะขอจองก่อน แต่ทางร้านบอกไม่รับจอง ก็โอเคไม่เป็นไรอย่างน้อยโต๊ะยังว่าง พอมาถึงก็มีโต๊ะว่างจริงๆ พอเข้าไปในร้านต้องเดินหาโต๊ะเอง พนักงานไม่สนใจ แต่พอมีลูกค้าอีกกลุ่มเดินตามเข้ามา พนักงานกลับเดินไปสอบถามลูกค้าที่มาทีหลังก่อน เราเลยเลือกโต๊ะนั่งกันเอง พนักงานเลยเดินเข้ามาบอกว่าโต๊ะนี้มีคนจองแล้ว โซนนี้ติดกันยาว 20 ที่ ถ้าจะนั่งโต๊ะใหญ่ต้องด้านหลังร้าน (อ้าว...ตอนเราโทรมาจอง บอกไม่รับจอง เพราะเราจองแค่ 5 ที่ หรือยังไง?) สุดท้ายก็นั่งโต๊ะนั้นแหละแต่พนักงานงานแจ้งว่าเราต้องออกก่อนเวลานี้เพราะลูกค้าที่จองไว้จะมา ยังไงเราก็ทานเสร็จก่อนเวลาอยู่แล้วเลยยืนยันที่จะนั่งโต๊ะนี้ เสียความรู้สึกนิดๆถ้าไม่รับจองก็ไม่ควรรับจองเหมือนกันหมด ไม่ใช่ทำแบบนี้ การบริการในร้านทำได้ดี สั่งอาหารไปได้หมดไม่มีหาย ถึงจะมีช้าบ้างจนนึกว่าลืม

[คุณภาพอาหาร]

- ชาบู
 วันนี้ทานน้ำซุปสุกี้ยากี้ หวานอร่อย แต่น่าจะมีผงชูรสพอสมควร ทานเสร็จคอแห้งเหนียวเลย เพราะซดเข้าไปเยอะมาก ผักสดและมีให้เลือกเยอะ หลายขนาด เช่น ผักกาดขาว กวางตุ้ง หอมใหญ่ ต้นหอมญี่ปุ่น สาหร่ายวากาเมะ เส้นบุก วุ้นเส้น ลูกชิ้น เต้าหู้ เห็ดต่างๆ
 หม้อนึง สามารถเลือกได้ 2 อย่าง และมีกาใส่น้ำซุปมาใหัเราใส่เพิ่มเองอีก 2 กา สะดวกมาก

- ซูชิ
สด คุณภาพดี ข้าวอร่อย ไม่ได้ให้มาเยอะแบบกะอัดข้าวให้เราอิ่ม เนื้อใหญ่หนาจนปิดข้าวมิดเลย วาซาบิสด

- ของทอด
ไม่มีทำทิ้งไว้ เลยต้องรอนานมาสมควร แต่แลกมาด้วยของใหม่ ทอดมากรอบๆ ไม่อมน้ำมัน เช่น กุ้งเทมปุระ ผัดเทมปุระ โคโรเกะ ไก่ทอด

- ของหวาน และผลไม้
มีหลากหลาย ตักแบ่งเป็นชิ้นเล็กๆใส่จานไว้ในตู้เย็น เช่น เต้าหู้ในน้ำชาเขียว/ชานม เค้ก พานาคอตต้า แตงโม สัปปะรด มีขวดวิปครีมให้เราบีบเอาได้วางไวัในตู้เย็นเลย

- ไอศครีม
ไอศครีมที่นี่จะเปลี่ยนไปเรื่อยๆ เป็นรสแนวผลไม้ วันนี้ทานรสมะม่วง สดชื่นดี ไม่หวานหรือเปรี้ยวจัด

- เครื่องดื่ม
ราคานี้รวมเครื่องดื่มหมดแล้ว จึงสามารถทานได้หมด ชาเขียว น้ำพันซ์ น้ำส้ม(ไม่สด) น้ำอัดลม ชา กาแฟ ช็อกโกแลต สามารถกดจากเครื่องอัตโนมัติได้เลย